Source: https://finlex.fi/fi/laki/alkup/1930/19300109
Timestamp: 2019-05-19 06:17:31+00:00
Document Index: 11432819

Matched Legal Cases: ['tuomioistuin ', '§2', '§3', '§4', '§5', '§6', '§7', '§8', '§2', '§10', '§11', '§3', '§13', '§14', '§15', '§16', '§4', '§18', '§19', '§5', '§21', '§22', '§23', '§24', '§25', '§26', '§27', '§28', '§29', '§30']

Säätiölaki 109/1930 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1930 › 109/1930
Annettu Helsingissä 5. päivänä huhtikuuta 1930
Jos joku tahtoo eläessään luovuttaa omaisuutta itsenäisen säätiön perustamista varten, tehköön siitä säädekirjan. Säätiön perustamisesta säätäjän kuoltua on määrättävä testamentissa.
Säätiön perustamismääräyksessä on mainittava sen tarkoitus ja sille tuleva omaisuus.
Säätäjän on myöskin, jos säätiö on perustettava hänen eläessään eikä hän tahdo itse pitää huolta perustamistoimista, määrättävä, kenen niistä on huolehdittava. Jos säätiö on perustettava säätäjän kuoltua eikä tämä ole määrännyt ketään pitämään siitä huolta tai jos se, jonka säätäjä on määrännyt ei ryhdy sanottuun toimeen, tulee tuomioistuimen määrätä siihen yksi tai useampia henkilöitä.
Säädekirja on oleva todistajain allekirjoittama.
1) säätiön nimi, jonka tulee selvästi erota säätiörekisteriin ennen merkityn säätiön nimestä;
2) se kunta joka on pidettävä säätiön kotipaikkana;
5) määräykset säätiön hallituksesta ja niistä muista elimistä, joille päättämisvaltaa säätiön asioissa ehkä on annettu, sekä myös siitä, miten säätiön nimi on merkittävä;
6) onko ja minkä perusteen mukaan hallituksen jäsenille suoritettava korvausta heidän toimestaan; sekä
7) milloin tilinpäätös on tehtävä ja miten tilit on tarkastettava.
Sääntöjä laadittaessa älköön säätäjän aatamista määräyksistä poikettako, elleivät ne ole lain tai hyvien tapojen vastaisia tai niitä muusta syystä ei käy noudattaminen eikä säätäjä enää ole elossa. Säätiön tarkoitusta älköön kuitenkaan muutettako.
Lupa säätiön perustamiseen on haettava oikeusministeriöltä, jolta samalla on pyydettävä sääntöjen vahvistamista.
Perustamislupa on annettava, jos säätiön tarkoitus on hyödyllinen, ja säännöt vahvistettava, jos ne on laadittu tämän lain määräysten mukaisesti eikä niiden sisällys ole vastoin lakia tai hyviä tapoja sekä jos, siinä tapauksessa että säätäjän määräyksistä on poikettu, poikkeaminen on katsottava oikeutetuksi. Älköön perustamislupaa kuitenkaan annettako, jos säätiön perustaminen olisi sääntöperinnöstä voimassaolevien säännösten kiertämistä.
Ilmoitus rekisteriin on tehtävä kirjallisesti kaupungissa maistraatille ja maalla sen paikkakunnan kruununvoudille, joka on säätiön kotipaikkana, taikka suorastaan oikeusministeriölle.
Siihen on liitettävä:
1) säädekirja taikka, jos säätiöstä on määrätty testamentissa, luotettava selvitys tämän sisällyksestä ja siitä, että se on saanut lainvoiman;
2) säätiölle annettu lupapäätös ja sille vahvistetut säännöt;
3) ilmoitus säätiön hallituksesta;
4) kiinteästä omaisuudesta säätiölle tehty luovutuskirja;
5) hallituksen vakuutus, että säätiölle määrätty irtain omaisuus on hallituksen huostassa; sekä,
jos säätiön hallituksen jäseninä on yksityisiä henkilöitä,
6) ilmoitus näiden kotipaikoista; ja
7) ilmoitus siitä, kuka tai ketkä saavat kirjoittaa säätiön nimen.
Ilmoitukseen liitetyt asiakirjat on jätettävä joko alkuperäisinä tai oikeiksi todistettuina jäljennöksinä.
Jos ilmoitukseen liitetty selvitys havaitaan asianmukaiseksi, on rekesteriin merkitseminen viivytyksettä toimitettava.
1) säätiön nimi, kotipaikka ja tarkoitus; niin myös
2) kuka tai ketkä ovat säätiön hallituksena sekä, jos hallituksen jäseninä on yksityisiä henkilöitä, näiden kotipaikat ja kuka tai ketkä saavat kirjoittaa säätiön nimen.
Säätiön asioita hoitaa ja säätiötä edustaa sen hallitus. Hallituksena tai sen jäsenenä voi olla myöskin julkinen viranomainen taikka laitoksen, toisen säätiön tai yhteisön hallitus.
Säätiön säännöissä voidaan määrätä, saavatko ja miten laajalti yksi tai useammat hallituksen jäsenistä, ilman toisten myötävaikutusta, taikka säätiön juoksevain asiain hoitoa varten otetut erityiset toimihenkilöt toimia säätiön puolesta.
Hallitukselle toimitettavan tiedonannon on katsottava tulleen sen tiedoksi, kun siitä on annettu tieto jollekin hallituksen jäsenelle.
Hallituksen tulee toiminnassaan tarkoin noudattaa yleistä lakia ja säätiön sääntöjä.
Hallituksen jäsen ja muu säätiön toimihenkilö vastaa siitä vahingosta, minkä hän huolimattomuudellaan taikka lain tai sääntöjen vastaisella toimella on säätiölle tuottanut. Jos vahinko on useampien tuottama, vastatkoon kukin omasta ja toistensa puolesta.
Säätiön varoista on hallituksen pidettävä kirjaa sillä tavoin, kuin säätiön toiminnan laatu vaatii.
Säätiö on oikeusministeriön valvonnan alainen.
Oikeusministeriön on pidettävä silmällä, että säätiön hallintoa hoidetaan lain ja säätiön sääntöjen mukaisesti. Säätiön hallitus on velvollinen vaadittaessa antamaan ministeriölle säätiötä koskevia selvityksiä.
Kun oikeusministeriö havaitsee säätiön hallituksen menetelleen lain tai säätiön sääntöjen vastaisesti, voi ministeriö ulosotonhaltijalta pyytää kieltoa virheellisen päätöksen täytäntöönpanoa vastaan. Jos kieltoa rikotaan, noudatettakoon, mitä ulosottolaissa on tuomiolla annetun kiellon rikkomisesta säädetty.
Jos hallitus on 10 §:ssä mainitulla tavalla tuottanut säätiölle vahinkoa, ryhtyköön oikeusministeriö sellaiseen toimenpiteeseen, että virallinen syyttäjä määrätään tuomioistuimessa tekemään asiasta aiheutuva vahingonkorvaus- ja rangaistusvaatimus; ja voidaan hallitus tällöin myöskin velvoittaa täyttämään, mitä se on laiminlyönyt.
Jos säätäjä tai joku, jonka etua säätiön toiminta tarkoittaa, katsoo säätiön hallituksen menetelleen lain tai säätiön sääntöjen vastaisesti, saa hän tehdä oikeusministeriölle oikaisuvaatimuksen. Jos vaatimuksen tueksi on esitetty pätevä syy, vaatikoon ministeriö hallitukselta selityksen ja ryhtyköön sen jälkeen, milloin syytä on, 14 §:ssä mainittuun toimenpiteeseen.
Jos säätiön sääntöjen muuttaminen muuttuneiden olojen vuoksi tai muusta syystä havaitaan välttämättömäksi, on säätiön alistettava muutos oikeusministeriön vahvistettavaksi.
Säätiön tarkoitusta voidaan muuttaa vain, milloin säätiön varojen käyttäminen edelleen sille määrättyyn tarkoitukseen olisi ilmeisesti hyödytöntä taikka lain tai hyvien tapojen vastaista ja säätiölle voidaan sopivasti määrätä uusi tarkoitus, joka ei olennaisesti eroa sen alkuperäisestä tarkoituksesta.
Jos on syntynyt sellainen tilanne, josta 17 §:n 2 momentissa puhutaan, eikä säätiön tarkoitusta voida muuttaa, olkoon lakina, mitä 1 momentissa sanotaan.
Virallisen syyttäjän vaatimuksesta voi tuomioistuin julistaa säätiön lakkautetuksi, jos sen toiminta jatkuvasti on lain tai sääntöjen vastaista. Päätöksestään asiassa on tuomioistuimen ilmoitettava oikeusministeriölle. Joka ei tyydy päätökseen, hakekoon siihen muutosta valittamalla.
Säätiön lakkauttamista johtuvat toimet on sen hallituksen suoritettava, ellei oikeusministeriö katso erityisen selvitysmiehen määräämistä tarpeelliseksi.
Jos säätiölle, sittenkun sen velat on maksettu, jää varoja eikä säätiön säännöissä ole määrätty, miten ne on käytettävä, joutuvat ne valtiolle, jonka on ne viipymättä luovutettava käytettäviksi jonkin säätiön toimintaan liittyvän tarkoituksen edistämiseksi.
Jos säätiön perustamisesta on määrätty testamentissa, tulee sen, jolla on kuolinpesä hallussaan, kuukauden kuluessa saatuaan siitä tiedon ilmoittaa siitä asianomaiselle tuomarille.
Säätiön sääntöihin tehty muutos, joka koskee säätiörekisteriin merkittävää seikkaa, niin myös hallituksen jäsenen vaihtuminen, kun hallitukseen kuuluu yksityisiä henkilöitä, on ilmoitettava rekisteriin merkittäväksi. Tällainen ilmoitus on myöskin tehtävä, kun säätiön omaisuus luovutetaan konkurssiin tai säätiö lakkautetaan.
Sääntöjen muuttamisesta tai säätiön lakkauttamisesta tehtävään ilmoitukseen on liitettävä selvitys siitä, että muutos on vahvistettu tai lakkauttamiseen annettu asianomainen suostumus.
Muutettuja sääntöjä älköön noudatettako, ennenkuin tässä pykälässä säädetty merkintä on tehty.
Säätiön rekisteröiminen on toimitettava maksuttomasti.
Tuomioistuimena, josta 3 §:n 2 momentissa puhutaan, on sen paikkakunnan oikeus, missä säätäjän koti ja asunto viimeksi on ollut, tai, ellei hän ole asunut Suomessa, Helsingin raastuvanoikeus.
Mitä 1 momentissa on sanottu, on vastaavasti sovellettava 20 §:n 1 momentissa mainitussa tapauksessa.
Jos lupa säätiön perustamiseen tai sääntöjen tahi niihin tehdyn muutoksen vahvistaminen taikka pyydetyn merkinnän tekeminen säätiörekisteriin on evätty, hakekoon päätökseen tyytymätön siihen muutosta korkeimmassa hallinto-oikeudessa ja antakoon valituksensa mainittuun oikeuteen viimeistään ennen kello kahtatoista kolmantenakymmenentenä päivänä tiedoksisaamisesta, tiedoksisaantipäivää lukematta. Sama olkoon lakina, jos oikeusministeriö on kieltäytynyt ryhtymästä 14 §:ssä mainittuihin toimenpiteisiin tai jos suostumus säätiön lakkauttamiseen on evätty.
Säätiön hallitus voidaan uhkasakolla velvoittaa täyttämään sille 13 ja 15 §:ssä säädetty velvollisuus. Jos tällainen toimenpide katsotaan tarpeelliseksi, pyytäköön oikeusministeriö maaherraa määräämään uhkasakon.
Jos kuolinpesän haltija jättää määräajassa tekemättä 20 §:n 1 momentissa mainitun ilmoituksen, rangaistakoon, ellei häntä ole muun lainkohdan mukaan tuomittava, enintään kolmellakymmenellä päiväsakolla.
Saman rangaistuksen alainen olkoon säätiön hallituksen jäsen, joka laiminlyö 22 §:ssä säädetyn ilmoituksen tekemisen oikeusministeriölle, ellei laiminlyöntiä ole virkavirheenä pidettävä.
Helsingissä 5. päivänä huhtikuuta 1930
1 luku - Säätiön perustaminen.1§2§3§4§5§6§7§8§2 luku - Säätiön hallinto.9§10§11§3 luku - Säätiön valvonta.12§13§14§15§16§4 luku - Sääntöjen muuttaminen ja säätiön lakkauttaminen.17§18§19§5 luku - Erinäisiä säännöksiä.20§21§22§23§24§25§26§27§28§29§30§